Благовещение / Общество / България / Ekip News
Снимки към новината Православната църква чества празника Благовещение. На този ден Света Богородица получила благата вест, че тя ще роди Исус Христос, Сина Божий. Вестта ѝ била донесена от Архангел Гавраил. В разговорния език празникът се нарича още Благовец. Смята се, че Благовец зимата си отива и идва лятото. На този ден се спазват някои забрани, предимно от жените – да не се шие и да не се плете и да не се излиза рано на извора, та да се избегне среща със самодиви. На трапезата трябва да присъства печена или варена риба, шарена пита, лучник. Лучникът се прави от две кори тесто, като в средата се нареждат всякакви зеленчуци и много лук. Вари се супа от прясна коприва. Салатата е от лук, джоджен, магданоз. Казва се, че дойде ли Благовец, хората са се хванали вече за зелено. Имен ден празнуват Благовест, Благовеста, Благой, Блага, Вангел, Вангелин, Ванга, Вангела, Вангелина, Габриел, Гаврил, Гаврило, Габриела, както и всички, които носят производни на тези имена.